
Kasiysi toteutti jälleen jäsenkyselyn maaliskuussa 2021. Jäsenkysely lähetettiin yhteensä 700 jäsenelle, joista 280 vastasi lähetettyyn kyselyymme (vastausprosentti oli siis 40 %). Lukua voi pitää hyvänä, sillä vuonna 2020 vastaava luku oli vain 17.
Jäsenkyselyn tulosten perusteella seura on onnistunut etenkin toiminnan yleisarvioinnissa tyytyväisyysarvosanan olleessa 8,9/10,0 , luku on parantunut vuodesta 2020 peräti 0,1 prosenttiyksikköä.
Kehityskohteiksi vastaajat nostivat pelaajapolkujen kehittämisen, valmennuksen tutoroinnin sekä valmennusportaalin jalkautuksen parantamisen. Viime syksynä käyttöön otettu turvallinen seura-ohjelma koettiin hyvänä ja onnistuneena parannuksena seurakehityksessä.
Pelaaminen ja harjoittelu; joukkuetoiminta

Yleiskeskiarvo 3,45/4,0
Tyytyväisyys ikäluokkatoiminnassa hyvää, myös harjoittelun puitteet, harjoittelun monipuolisuus ja yleisesti ilmapiiri kiitettävällä tasolla. Parhaan yksittäisen arvosanan sai se, että valmentajat novat kannustavia ja antavat positiivista palautetta arvojemme mukaisesti (3,62).
Kehitettävää löytyy viime vuoden tapaan toimihenkilöiden roolit ja vastuiden selkeyttäminen, toki arvosanallisesti kehitystä on tapahtunut edelliseen vuoteen nähden.
Heikoimman yksittäisen arvosana sai pelaajapolkumme (3,15), johon siis tulevaisuudessa tullaan keskittymään entistä vahvemmin. Sinänsä kyseistä arvosanaa ei missään nimessä voi pitää huonona.

Avoimia kommenttejä:
-Hienosti yhteenpuhaltava joukkue toimihenkilöineen
-Julkaiskaa selkeä kehityspolku sekä valmennettavat pääasiat per vuosi.
-Harjoitusvuorot huonot (paitsi nyt uudet halliajat). Ihmetytti myös miksi oli aluksi vain 2 treeniä talvikaudella...vesittää heti mahdollisuuden kehittyä.
-Kiitos. Yllä ei kaikista täysiä pisteitä, mutta vika ei ole kasiysin. Tyttöjoukkueissa pelaajamäärät aiheuttavat haasteita.
-Mun joukkue on paras
-Aivan mahtavat valmentajat. En voisi olla tyytyväisempi!!! Sekin että teette tän kyselyn kertoi erittäin paljon positiivista toiminnastanne.
-Haasteena on edelleen saada pojat toimimaan yhdessä joukkueena toisiaan kannustaen
-Poikani on iloinen treenien jälkeen, silloinhan kaikki on hyvin.
-Poikkeuksellisessa tilanteessa valmennus on upeasti löytänyt ratkaisuja pelaajien aktivoimiseksi liikkumaan treeneissä ja niiden ulkopuolella.
-Toiminta ihan hyvin järjestäytynyttä
-Miten pelaajien taitotasoa mitataan/arvioidaan? Miten pelaajien omia tavoitteita kuunnellaan ja autetaan häntä saavuttamaan niitä









Valmennusportaali

Seuran uuden valmennusportaalin jalkautus vaati selkeästi kehittymistä, portaalin liittyvien kysymysten keskiarvon ollessa 2,7/4,0.
Viime vuoden jäsenkyselyssä yhtenä kehitystoiveena oli valmennuslinjan kehittäminen vastaamaan nykypäivän tarpeita. Tältä pohjalta läksimme luomaan uutta kokonaisuutta seuramme valmennusosaamisen keskukseksi.
Sinänsä portaalin sisältö on hienolla tasolla, ongelmaksi näyttää muodostuvan se, että emme ole saaneet portaalia täysin jalkautettua valmentajien ja pelaajien arkeen. Esimerkiksi kysymykseen ”olenko tutustunut valmennusportaaliin”,numerokeskiarvo oli vain 2,35.

Arvot

Tulosten valossa uudet päivitetyt arvot näkyvät hienosti toiminnassamme, keskiarvo 3,5/4,0.
Linkin takaa löydät seurat arvot, ja määritelmät niihin.
https://www.fckasiysiespoo.fi/seura/

Turvallinen seura

Kyselyn perustella voimme todeta olevamme hyvinkin turvallinen seura, kysymykseen ”olemmeko turvallinen seura”, vastausten keskiarvo om 3,8/4,0.
Käytännössä kaikki kysyttävät asiat olivat huppuhyviä; vastuuhenkilöiden tavoitettavuus, jäsenistön positiivinen kohtelu, laadukkuus sekä suositeltava seurana…Hienoa!!
Parannettavaa toki tälläkin saralla- näkyvyyttä Espoon laajuudessa ei pidetty erinomaisena vaan pikemminkin vain hyvänä..:-)
Tähän toki omalta osaltaan vaikuttaa seurayhteisössä toiminen, jonka kilpailullinen toiminta toteutetaan FC Espoon toimesta.


Tulevaisuus
Yleiskeskiarvon ollessa 8,9/10,0 kysyimme jäsenistöllä millä toimenpiteillä keskiarvo nousisi yhdellä numerolla, alla vastaukset…

- En koskaan anna kymppiä :)
-Pelaajapulan turvaaminen . Liian moni lopettaa pelaamisen tai siirtyy muualle.
-Laadukkaampi viestintä ikäluokassa
-Pelaajapolku laadukkaaksi (pelaajat kehittyvät ja jatkavat seurassa aikuiseksi asti)
-Jokaiselle pelaaajalle kehityskeskustelu valmentajan kanssa vanhemman läsnä ollessa.
-Pelaajapolut ja niiden käytännön toteutus & seuranta kuntoon.
-Päätoimisten jalkautuminen kentälle ja ottavan sen roolin joka heille on tarjolla. Tavoitteellisten pelaajien tukeminen ja panostaminen heihin. Kuten kysymyskin on aseteltu että panostetaan toimintaan eikä valmennukseen. Siinä on iso ero...
-Tasa-arvoisuuden lisääminen
-Ilmapiiri
-Pääsisi juttelemaan vanhempana valmentajien kanssa.
-Pitäkää sama tyyli kuin nyt.
-Pelaajapolku ja mahdollisuus kokeilla esim. haastavammassa peliryhmässä ei puheista huolimatta toteudu.
-Treenit Laaksolahdessa. Mynttisyrjään ei pääse julkisilla ja se on VÄÄRIN.
-Paremmat harjoitus-olosuhteet lähempänä talvisin
-Panostusta pelaajayksilöihin. Toisille voisi auttaa täsmäopetuksena videovalmennus, toiset voisivat kaivata enemmän henkistä tukea. Ymmärrän kyllä ettei resurssit riitä jokaista lasta erikseen opettamaan.
-Ollaan oltu seuran toiminnassa vielä niin vähän aikaa, että on siihen vielä vaikea ottaa kantaa. Mutta ollaan tyytyväisiä toimintaan.
-Enemmän panostusta valmentajien määrään, nyt toiminta liikaa vapaaehtoisten vanhempien varassa. Kuukausimaksua on varaa nostaa
-Vanhemmat saadaan osallistumaan aktiivisesti toimintaan.
-Seuravalmennuksen parempi organisoituminen, mukana oleminen ja joukkueen ohjaaminen
-Kasiysissä on mukana myös ei suomea puhuvia pelaajia ja vanhempia niin heidän huomioiminen myös viestinnässä olisi iso plussa.
-Pelaajapolun toimivuus kaikille taitotasoille.
-Linkki koulumaailmaan (kuljetukset, iltapäivätoiminta, värväys).
-Jos olisi enemmän kannustusta ehkä 1% olisi kivaa.
-En tiedä miten muissa joukkueissa toimintaa pyöritetään, mutta tässä jengissä on lapsellani hyvä olla ja uskon, että intoa pelaamiseen ja harjoitteluun löytyy jatkossakin. Eli täydet pisteet Kasiysille!
-Arvosana 8,5. Fiilataan ja höylätään vähän sieltä ja täältä niin lähellä ysiä ollaan. Ja semmonen välitason narttujengi pystyyn, mihin pääsee keski-ikäistyvät klenkat mukaan.
-Joukkueen kilpailullisemman ryhmän napakampi treenaaminen, varsin kevyttä verrattuna FC Espoon aikoihin - samaa emme toki kaipaa, mutta valmiutta tiukempaan olisi. Esim. etäajan kotitreenausvelvoite ja -ohjeet.
-Pidetään nuoret mukana teinivuosien yli ja keskitytään isoihin pelaajamassoihin, eikä kilpaajiin. Tätähän me jo teemme ja varmaan tarvitaan isompi ajatus Palloliitolta jos halutaan muuttaa systeemiä. Hyvää toimintaa ja kiitos kaikille.
-Kannustaa teinit jatkamaan harrastuksen parissa- antaa positiivista palautetta jossakin määrin joka kerta, oheistoimintaa kun hallit ym kiinni Koronan takia, mm yhteislenkkejä, leikkejä, katukoripalloa.. Pääasia että joukkuehenki voimistuu ja jokainen tuntee olevansa osa joukkuetta.
-Ei mennä aina sen heikoimman lenkin mukana. Annetaan muillekin tilaisuus tehdä asioita heidän omalla tasollaan.
-Lasten tiimiytymisen edesauttaminen vahvemmin.
-Mahdollistaa pelaaminen korkeammalla tasolla kasiysissä rajoittamalla selvästi lukuisten parempien pelaajien siirtymisiä FC Espooseen nuorimmissa ikäluokissa. Tämä palvelee huomattavasti isompaa osaa pelaajista. Paluumuutto FC Espoosta ei toimi nykyisellään, eikä tunnu olevan luontainen vaihtoehto - tämä on käsittämätöntä.
-Vielä laajempi tiedottaminen pienten lasten vanhemmille seuran loistavista harjoitusolosuhteista kesällä ja talvella
-Tasa-arvo joukkueiden välillä. Pelaajamäärät tekevät paljon ja vähäinen määrä nostaa hintoja suhteettomasti.
-Valmennuksen laadun/leveyden kehittäminen = tarvitaan lisää osaavia valmentajia.
-Seuran päätoimisten aktiivisempi ote poikkeusajan omatoimisen harjoittelun ohjaamisessa
-Jos lapsi haluaa tosissan kehittyä ja kisata, sitä tuettaisiin paremmin valmentajien toimesta
-Lasten vanhemmilla liian suuri rooli päivittäisessä toiminnassa. kasiysin toimihenkilöiden tulisi tehdä enemmän oman työnsä eteen.
-Aina on kehitettävää ja parannettavaa. Kukaan ei ole koskaan valmis
-Treeniaikojen ja -sijainnin parantaminen, mahdollisuuksien mukaan.
-Seuran vahvempi ja yhtenäisempi toiminnanohjaus kaikissa ikäluokissa. Harvalla ikäluokalla on toiminnassa mukana toimihenkilöitä, joilla on vahva näkemys miten toiminta kannattaa järjestää.
-Pidetään yllä tätä loistavaa toimintaa hyvällä yhteistyöllä.
Se että seura huolehtisi myös "keskitason" pelaajista aiempaa paremmin. Seura ei saisi jättää ns.tuuliajolle teini-iässä olevia pelaajia> FC Espoo kuvio ei ole ollut toimiva, kuten muutaman ikäluokan kohdalla on nähty. Ongelma on ollut tiedossa pitkään ja sen on luvattu muuttuvan. Jos konkreettisia muutoksia ei tehdä, on mahdollista tämän ongelman jatkuminen myös nuoremmissa ikäluokissa. Seura voisi kiinnittää erityistä huomiota myös siihen kuinka se voisi toiminnallaan tukea teini-iässä olevien nuorten motivaatiota jatkaa liikuntaharrastuksen parissa!

